EkBass/fiwiki-20250220-pages-articles huggingface dataset:
Ylivieskan vanha kirkko

Ylivieskan kirkko oli Oulun hiippakuntaan kuuluvan Ylivieskan seurakunnan kirkko, joka oli valmistunut vuonna 1786. Hirsistä rakennettu kirkko tuhoutui täysin tuhopoltossa maaliskuussa 2016. Uusi kirkko, Pyhän Kolminaisuuden kirkko, otettiin käyttöön vuonna 2021. Kalajoen rannalla sijainneen kirkon ympärillä on vanha hautausmaa. Kirkon sankarihautausmaan muistomerkki on kuvanveistäjä Johannes Haapasalon veistos Kuoleva soturi vuodelta 1948. Kirkko kuului yhdessä Kalajokivarren ja Savisillan kanssa alueeseen, joka sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin. == Kirkon historia == ===Rakenne=== Tyypiltään kirkko oli päätytornillinen ristikirkko. Kirkon suunnitteli Pekka Raudaskoski, ja se rakennettiin vuonna 1786. Se oli saanut uusgoottilaisen muotonsa vuoden 1892 korjauksessa, jonka suunnitteli Julius Basilier. Päätytorni oli peräisin tästä korjauksesta. Kirkon kolmannessa kerroksessa sijaitsi kirkkomuseo. Kirkon alttaritauluna oli Sigurd Wettenhovi-Aspan maalaama Ristiinnaulittu vuodelta 1897. thumb|Ylivieskan kirkon sankarihaudat kesällä 2015. === Tulipalo === Ylivieskan kirkko tuhoutui täysin tulipalossa pääsiäislauantaina 26. maaliskuuta 2016. Poliisi otti samana iltana kiinni tuhopoltosta epäiltynä 26-vuotiaan pohjoispohjalaisen mieshenkilön ja hänet vangittiin 30. maaliskuuta. Palo ei vaatinut henkilövahinkoja, eikä kirkossa ollut palon alkaessa yleisötapahtumaa. Kirkko oli vakuutettu noin kuudesta miljoonasta eurosta, mutta se ei riittänyt kattamaan uuden kirkon rakentamiskustannuksia. Pelastuslaitos sai kirkkopalosta automaattihälytyksen kello 19.30:n jälkeen, ja pelastuslaitos oli palopaikalla muutamassa minuutissa, mutta kirkon pelastamiseksi ei voitu tehdä mitään. Palo oli niin voimakas, että irtaimistoa ei voitu hakea turvaan. Palomestarin mukaan palo oli levinnyt jo noin minuutin kuluttua ensimmäisestä hälytyksestä suureksi. Kirkossa ei ollut automaattista sammutusjärjestelmää eli sprinklerijärjestelmää. Palokunta ei palon rajuuden vuoksi päässyt syöttämään vettä kirkossa olleeseen kuivaputkijärjestelmään, jossa vesi pitää syöttää putkistoon. Kirkossa oli tarkoitus järjestää kello 23 pääsiäisyön messu. Messu pidettiin puoliltaöin kirkon raunioiden äärellä. Ylivieskan seurakunnan kirkkovaltuusto päätti 30. maaliskuuta 2016, että palaneen tilalle rakennetaan uusi kirkko. Väliaikaisena pääkirkkona toimi Suvannon kappeli. Ylivieskan uuden kirkon rakentaminen aloitettiin syksyllä 2019, ja se valmistui vuonna 2021.Tuhopoltto vei Ylivieskasta kirkon 5 vuotta sitten ja pian voidaan alkaa luoda uusia muistoja, Yle.fi, uutiset, viitattu 4.4.201 == Lähteet == == Aiheesta muualla == * Ylivieskan kirkonkellot Ylen arkistossa. *Ylivieskan seurakunta . *Kirkko Kirjastovirmassa . Kirkko Luokka:Pohjois-Pohjanmaan kirkkorakennukset Luokka:Suomen puiset ristikirkot Luokka:Suomen entiset kirkkorakennukset Luokka:Suomen entiset kirkkorakennukset Luokka:Suomen 1700-luvulla rakennetut rakennukset ja rakennelmat Luokka:Tuhopoltetut rakennukset ja rakennelmat
Haapajärven kirkko

Haapajärven Kristuksen kirkastumisen kirkko on Haapajärven seurakunnan kirkko. Kirkossa on istumapaikkoja noin 700 ihmiselle. Kirkon 30-äänikertaiset, mekaaniset urut otettiin käyttöön vuonna 2002. Ne ovat tanskalaisen Christensen & Sønnerin valmistamat ja edustavat soinniltaan pohjoismaista varhaisromantiikkaa. Puinen ristikirkko on rakennettu vuonna 1802 ja sen on suunnitellut Matti Pietilän suunnitelmien pohjalta Tukholman yli- intendenttikonttorin arkkitehti J. Fr. Engeström. Kirkko on Haapajärven toinen kirkko, sillä samalle paikalle oli rakennettu kirkko jo vuonna 1653. Pohjalaista tyyliä oleva tukipilarikirkko purettiin uuden kirkon rakentamisen myötä. Haapajärven kirkon nykyinen ulkoasu on vuodelta 1880, jolloin kirkkoa uudistettiin arkkitehti Frans Wilhelm Lüchoun suunnitelmien mukaan. Tuolloin rakennettiin muun muassa ristikeskuksesta nouseva torniosa. Kirkon kellotapuli on rakennettu vuonna 1813. Kellotapulin kellot on valettu Tukholmassa vuosina 1761 ja 1843. Alttaritaulun Kristuksen kirkastuminen on maalannut taidemaalari Adolf von Becker vuonna 1886. Haapajärven kirkko ympäristöineen on luokiteltu Suomen valtakunnallisesti merkittäviin rakennettuihin kulttuuriympäristöihin. Kirkkorannan puistoon kuuluvat myös Ronkaalan pappilan vanha, 1700-luvun päärakennus (presidentti K.J. Ståhlbergin lapuudenkotimuseo), Uudempi päärakennus vuodelta 1884, Seurakuntakoti vuodelta 1967, Samuelin kirkoksi nimetty leikkimökkikokoa oleva kirkko sekä Katteluksen talo.. Lisäksi Reisjärventien toisella puolella on vanha kirkkoherran pappila Laurikkala ja samassa pihapiirissä sijaitseva Pikkupappila. Laurikkala on nykyisin yksityiskotina. Haapajärven seurakunnalla on Olkkolan kirkoksi kutsuttu rukoushuone Olkkolan kylässä. == Lähteet == == Aiheesta muualla == * * Haapajärven seurakunnan kotisivut Kirkko Luokka:Pohjois-Pohjanmaan kirkkorakennukset Luokka:Suomen puiset ristikirkot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-vuosikymmenellä rakennetut kirkot
Marino Lejarreta

Marino Lejarreta Arrizabalaga (s. 14. toukokuuta 1957 Bérriz, Vizcaya) on entinen espanjalainen maantiepyöräilijä. Hän voitti Espanjan ympäriajon vuonna 1982, Clásica de San Sebastiánin ennätykselliset kolme kertaa sekä Katalonian ympäriajon kahdesti. Yhteensä hän voitti ammattilaisurallaan 64 kilpailua. Lejarreta on ainoa pyöräilijä, joka on ajanut kaikki kolme suurta ympäriajoa neljänä vuonna (1987, 1989, 1990 ja 1991). ==Saavutuksia== *Espanjan ympäriajo **1980: kokonaiskilpailun viides **1982: kokonaiskilpailun ja etapin 17 voitto **1983: kokonaiskilpailun toinen, pistekilpailun sekä etappien 6, 8 ja 13 voitto **1986: kokonaiskilpailun viides ja etapin 8 voitto **1989: kokonaiskilpailun 19. **1991: kokonaiskilpailun kolmas *Italian ympäriajo: **1983: kokonaiskilpailun kuudes **1984: kokonaiskilpailun neljäs ja etapin 19 voitto **1985: kokonaiskilpailun viides **1987: kokonaiskilpailun neljäs **1989: kokonaiskilpailun kymmenes **1990: kokonaiskilpailun seitsemäs **1991: kokonaiskilpailun viides ja etapin 5 voitto *Ranskan ympäriajo: **1986: kokonaiskilpailun 18. **1987: kokonaiskilpailun kymmenes **1988: kokonaiskilpailun 16. **1989: kokonaiskilpailun viides **1990: kokonaiskilpailun viides ja etapin 14 voitto *Katalonian ympäriajo: **1980: kokonais- ja mäkikilpailun voitto **1981: kokonaiskilpailun kolmas **1986: kokonaiskilpailun viides **1988: kokonaiskilpailun kolmas **1989: kokonaiskilpailun voitto **1990: kokonaiskilpailun toinen ja pistekilpailun voitto *Baskimaan ympäriajo: **1980: kokonaiskilpailun kolmas **1981: kokonaiskilpailun kolmas **1983: kokonaiskilpailun kolmas **1984: kokonaiskilpailun kolmas **1985: kokonaiskilpailun kolmas **1988: kokonaiskilpailun viides **1991: kokonaiskilpailun viides *Dauphiné Libéré: **1980: kokonaiskilpailun viides *Burgosin ympäriajo: **1986: kokonaiskilpailun voitto **1987: kokonaiskilpailun sekä prologin ja etapin 4 voitto **1988: kokonais- ja pistekilpailun sekä prologin voitto **1990: kokonaiskilpailun ja etapin 2 voitto *MM-kilpailut: 1981 15., 1982 viides, 1984 13., 1989: 11. *Clásica de San Sebastián: 1981 voitto, 1982 voitto, 1986 toinen, 1987 voitto, 1988 neljäs *Giro di Lombardia: 1988 kolmas, 1990 kahdeksas *Züri-Metzgete: 1990 neljäs *Liège-Bastogne-Liège: 1991 seitsemäs *Escalada ciclista a Montjuic: 1980 voitto, 1983 voitto, 1988 voitto, 1990 voitto *Subida al Naranco: 1981 voitto, 1986 voitto *Vuelta a la Rioja: 1982 voitto *Giro dell'Appenino: 1983 voitto *Subida a Arrate: 1987 voitto *Subida a Urkiola: 1987 voitto, 1988 voitto *GP Primavera: 1989 voitto ==Lähteet== *Marino Lejarreta Memoire du Cyclisme -tietokannassa Luokka:Espanjalaiset maantiepyöräilijät Luokka:Vuonna 1957 syntyneet Luokka:Elävät henkilöt
Pyhän Ristin kirkko (Kuusamo)

Pyhän Ristin kirkko Kuusamossa on Kuusamon seurakunnan omistama vuonna 1950 valmistunut kirkko. Kirkko rakennettiin saksalaisten vetäytyessään polttaman kirkon tilalle. == Kirkko == Kirkon on suunnitellut arkkitehti Bertel Liljequist. Kirkkorakennus on 48 metriä pitkä ja 18,5 metriä korkea ja muodoltaan niin sanottu basilikatyyppinen pitkäkirkko. Sen itäpäässä on sakaristo ja länsipäässä urkuparvi. Kirkko rakennettiin amerikkalaisten luterilaisten kirkkojen rahallisella tuella. Istumapaikkoja siellä on noin 800 hengelle. Kirkon maalaukset on toteuttanut Paavo Leinonen ja Antti Salmenlinna yhteistyönä. Maalausten luonnokset ja suunnitelmat ovat Antti Salmenlinnan. Kirkon alttaritaulu "Vapahtaja Ristillä" on peräisin Kuusamon vanhasta kirkosta vuodelta 1824. Taulun on maalannut Johan Gustav Hedman. Kirkon vihki piispa Väinö Malmivaara 26. elokuuta 1951. Kirkkoa saneerattiin vuonna 1986, ja adventtina piispa Olavi Rimpiläinen omisti kirkon Pyhän Ristin muistolle. === Sankaripatsas === Kirkon viereisen sankarivainajien muistomerkin on veistänyt Mauno Juvonen, teos valmistui 1957. ==Katso myös== * Kuusamon vanha kirkko ==Lähteet== * Kirjastovirma: Pyhän Ristin Kirkko, Kuusamo ===Viitteet=== == Aiheesta muualla == Luokka:Kuusamon rakennukset ja rakennelmat Kuusamo Luokka:Suomen kivikirkot
Targoviste

Targoviste voi tarkoittaa: * bulgarialaista kaupunkia Tărgovište * romanialaista kaupunkia Târgoviște
Melkein vieraissa – Tribuutti Leevi and the Leavingsille

__NOTOC__ Melkein vieraissa – Tribuutti Leevi and the Leavingsille on 7. marraskuuta 2007 julkaistu Leevi and the Leavings -tribuuttialbumi. Leevi and the Leavingsin kappaleita esittää albumilla joukko suomalaisia artisteja. Levyn tarkoituksena on kunnioittaa Gösta Sundqvistin musiikillista perintöä. Albumin nimeksi suunniteltiin aluksi Perjantai – Tribuutti Leevi and the Leavingsille. ”Melkein vieraissa” on Leevi and the Leavingsin kappale vuonna 2000 julkaistulla Bulebule-albumilla. Albumi ylsi kahdesti Suomen virallisen listan 2. sijalle. == Kappaleet == == Arvostelut == * Dome.fi: Dome.fi: Levyarvio * Rumba: neutraaliRumba: Levyarvio * V2.fi: V2.fi: Levyarvio == Lähteet == == Aiheesta muualla == * Melkein vieraissa – Tribuutti Leevi and the Leavingsille Discogsissa Luokka:Tribuuttialbumit Luokka:Leevi and the Leavings Luokka:Vuoden 2007 albumit Luokka:Suomalaiset rockalbumit
Metronidatsoli

Metronidatsoli on antibiootti, jota käytetään bakteeritulehdusten sekä trikomonaksen, giardian tai amebojen aiheuttamien sairauksien hoitoon. Metronidatsolia voidaan käyttää myös Helicobacter pylorin häätöhoitoon yhdessä muiden lääkkeiden kanssa. Metronidatsolilla tunnetaan haitallisia yhteisvaikutuksia monien lääkeaineiden kanssa. Antasidia ei pidä annostella samanaikaisesti metronidatsolin kanssa, koska ne voivat heikentää metronidatsolin imeytymistä ja alentaa tehoa. Alkoholin käytöstä on syytä pidättäytyä täysin metronidatsolihoidon aikana antabusreaktion vuoksi, sillä metronidatsoli estää alkoholin hajoamisen maksassa. Metronidatsolin kanssa oli taannoin Suomessakin käytössä rinnakkaisesti tinidatsoli. == Aiheesta muualla == *Terveyskirjasto: Metronidatsoli *Terveysportti: Metronidatsoli *PubChem: Metronidazole *DrugBank: Metronidazole *Kyoto Encyclopedia of Genes and Genomes (KEGG): Metronidazole Luokka:Antibiootit Luokka:Loistautien lääkkeet Luokka:Seulonnan keskeiset artikkelit Luokka:WHO:n tärkeimmät lääkkeet
Vihannin kirkko

Vihannin Sofia Magdalenan kirkko on Raahen seurakunnan kirkko Oulun hiippakunnassa. Kirkko rakennettiin kuningas Kustaa III:n aikana ja se nimettiin kuninkaan vaimon Sofia Magdalenan mukaan. Kirkko sijaitsee Vihannin kirkonkylässä Raahessa ja toimii myös tiekirkkona. Ennen vuotta 2013 kirkko oli yksi Siikasalon seurakunnan kirkoista. thumb|left|200px|Emanuel Granberg, Jeesus ristillä, Vihannin kirkon alttaritaulu, 1787 Vihannin nykyinen kirkko on järjestyksessä Vihannin seurakunnan toinen kirkko. Ensimmäinen kirkko rakennettiin samalle paikalle kuin nykyinen kirkko vuonna 1691, jolloin Vihannista tuli Saloisten seurakunnan saarnahuonekunta.Hyvönen, 1984, s. 6 Rakennusvuodesta ja kappelikirkoksi vihkimisen ajankohdasta on lähteissä useita muitakin ajankohtia. Josefin kirkoksi kutsuttu kappeli oli yksinkertainen suorakaiteen muotoinen rakennus, jossa ei ollut tornia.Nousiainen, 1984, ss. 4–5 Uuden kirkon rakentamisesta päätettiin vuoden 1781 piispantarkastuksen jälkeen, kun ensin oli tutkittu mahdollisuus vanhan kirkon laajentamiseen. Uuden kirkon rakennuspiirustukset teki kalajokinen kirkonrakentaja Simon Silvén. Piirustukset kävivät yli-intendentin virastossa Tukholmassa, mutta piirustuksiin tehtiin vain vähäisiä muutoksia. Kuningas Kustaa III hyväksyi piirustukset 4. huhtikuuta 1783. Suunnittelijansa Simon Silvénin johdolla rakennettu puukirkko valmistui kesäkuussa 1784. Lääninrovasti Johan Westzynthius vihki kirkon 12. syyskuuta 1784.Leiber, 1984, ss. 33–35 Ulkoasultaan kirkko on aumakattoinen lähes tasavartinen ristikirkko. Kirkon keskikuvun huipulla on lanterniini eli kattolyhty, mutta muuten kirkko on ulkoa koristelematon. Kooltaan kirkko on 450 neliömetriä ja sinne mahtuu istumaan noin 500 seurakuntalaista.Leiber, 1984, s. 37 Kellotapuli on säilynyt vanhan kirkon ajalta ja se on rakennettu 1752.Leiber, 1984, s. 33 Taidemaalari Emanuel Granbergin maalaama alttaritaulu on vuodelta 1787. Liimavärein suoraan hirsiseinälle maalattu taulu esittää Jeesusta ristillä, Neitsyt Maria oikealla puolellaan ja Johannes vasemmalla puolellaan.Hyvönen, 1984, s. 13 Saarnatuoli on ostettu Oulaisten kirkosta 1891. Tuolin paneelimaalaukset esittävät apostoli Paavalia ja evankelistoja. Maalaukset lienevät Erik Westzynthiuksen tekemiä, koska hän tehnyt Oulaisten kirkon maalauskoristelun 1780–1782.Hyvönen, 1984, s. 13 == Lähteet == * * * === Viitteet === == Aiheesta muualla == * *Vihannin kirkko Raahen seurakunnan sivuilla Luokka:Pohjois-Pohjanmaan kirkkorakennukset Luokka:Suomen puiset ristikirkot Luokka:Vihanti Luokka:Suomen 1700-luvulla rakennetut rakennukset ja rakennelmat
TAKI 183

TAKI 183 oli varhainen graffitintekijä New Yorkissa. TAKI, kreikkalaista syntyperää, oikealta nimeltään Demetrios, toimi 1960-luvun lopussa ja 1970-luvun alussa lähettinä, ja tuolloin hänellä oli tapana kirjoittaa oma lempinimensä niiden katujen varsille, joita pitkin hän työnsä puolesta kulki. Hänen taginsa tuli Demetrioksen vaihtoehtoisesta kieliasusta Demetraki ja hänen kotiosoitteestaan 183. kadulla Manhattanin Washington Heights -alueella. Heinäkuussa 1971 New York Times julkaisi TAKIsta artikkelin. Tämä julkisuus kannusti satoja samoilla alueilla liikkuvia nuoria kilpailevien, hänen kädenjälkeään jäljittelevien tagien tekoon. Vaikkakin TAKI oli ensimmäinen NYT:n kaltaisessa merkittävässä julkaisussa palstatilaa saanut graffitintekijä, on sanottu, että esimerkiksi toinen artisti nimeltään "Julio 204" aloitti oman taginsa aktiivisen kirjoittelun häntä aikaisemmin. Hänen toimintansa keskittyi kuitenkin pienemmälle alueelle, eikä hän siksi ehkä saanut koskaan yhtä paljon huomiota osakseen. TAKI 183 on myöhemmin tiettävästi lopettanut graffitien teon, keskittyen perhe-elämään. Työkseen hän on pitänyt muun muassa autokorjaamoa. == Aiheesta muualla == * New York Times: 'Taki 183' Spawns Pen Pals (pdf) * Daily News, 1989: When TAKI Ruled Magik Kingdom Luokka:Yhdysvaltalaiset graffititaiteilijat Luokka:Syntymävuosi puuttuu Luokka:Elävät henkilöt
Matriisielementti

Matriisielementti on kvanttimekaniikassa käytetty termi, jonka avulla tyypillisesti observaabeleita kuvaaville lineaarioperaattoreille saadaan aikaiseksi matriisiesitys. Matriisielementti lasketaan operaattorista operoimalla siihen vasemmalta ja oikealta tilavektoreilla. Oletetaan, että tilat \\{|n\rangle\\} muodostavat täydellisen kannan. Merkitään näitä vastaavia konjugaattitilojen joukkoa merkinnällä \\{\langle m|\\}. Tällöin lineaarioperaattorin \hat{A} matriisielementti on A_{mn} \equiv \langle m | \hat{A} | n \rangle. Esimerkiksi paikka-avaruuden tilavektorit (aaltofunktiot) ovat muotoa \psi_n(\vec{r}) jonka konjugaattitila on \psi_n^*(\vec{r}). Tällöin matriisielementti on A_{mn} \equiv \int \vec{dr} \vec{dr}' \psi_m^*(\vec{r'}) \hat{A}(r',r) \psi_n(\vec{r}). Integrointialueena toimii koko paikka-avaruus. == Esimerkki: spin-1/2 == Spin-1/2 -hiukkasten spin-aaltofunktiot ovat muotoa \psi=\begin{pmatrix} a \\\ b \end{pmatrix}, missä a ja b ovat kompleksilukuja. Tämän spin-avaruuden operaattorit ovat lineaarikombinaatioita Paulin spin-matriiseista \sigma_i, i \in 0,1,2,3 (tai i \in 0,x,y,z). \sigma_0 on avaruuden identiteettimatriisi. Valitaan kannaksi tilat |0 \rangle \equiv \begin{pmatrix} 1 \\\ 0 \end{pmatrix} \quad \text{ja} \quad |1 \rangle \equiv \begin{pmatrix} 0 \\\ 1 \end{pmatrix} ja Näin esimerkiksi matriisin \sigma_1 matriisielementit ovat \langle 0 | \sigma_1 | 0 \rangle = 0 \quad \langle 0 | \sigma_1 | 1 \rangle = 1 \quad \langle 1 | \sigma_1 | 0 \rangle = 1 \quad \text{ja} \quad \langle 1 | \sigma_1 | 1 \rangle = 0. == Käyttö == Matriisielementit ovat hyödyllisiä erityisesti erilaisia energiatasosiirtymiä tarkasteltaessa. Siirtymien valintasäännöt määräytyvät yleensä juuri matriisielementeistä. Jos halutaan tutkia millaisia häiriöitä tietty häiritsevä voima systeemiin tuo, etsitään tuota voimaa kuvaavan häiriöpotentiaalin matriisielementit jossain systeemin luonnollisessa kannassa. Jos matriisielementti joidenkin tilojen välillä häviää, myös vastaavaa transitiota ei voida kyseisellä voimalla saada aikaiseksi. Atomien elektronien energiatilojen välisiä transitioita ulkoisessa sähkökentässä kuvataan yleisesti matriisielementtien avulla. Dipolikenttä saa esimerkiksi aikaan transitioita, joissa elektronin pääkvanttiluku muuttuu yhdellä ylös- tai alaspäin. Muuntyyppisten transitioiden matriisielementit ovat nollia. Luokka:Kvanttimekaniikka Luokka:Matriisiteoria
Oleguer

Oleguer Presas Renom (s. 2. helmikuuta 1980 Sabadell, Barcelonan maakunta, Espanja) on espanjalainen jalkapalloilija, joka lopetti uransa vuonna 2011. Hän pelasi oikean laitapuolustajan tonttia, mutta pystyi myös pelaamaan keskuspuolustajana. Oleguer aloitti uransa Lepantossa, joka on hänen kotikuntansa Sabadellin paikallinen seura. Vuonna 1997 hän siirtyi Gramenetin riveihin. 21-vuotiaana Oleguer siirtyi Barcelonaan. Hän debytoi edustusjoukkueessa vuotta myöhemmin Mestarien liigan ottelussa turkkilaista Galatasarayta vastaan. Barcelonassa ollessaan Oleguer juhli muun muassa kahdesti Espanjan pääsarjan voittoa ja kerran Mestarien liigan voittoa. Hän siirtyi heinäkuussa 2008 Ajaxiin, jossa pelasi vuoteen 2011, jolloin lopetti uransa. == Lähteet == * Oleguerin esittely Barcelonan sivustolla * Oleguerin tilastot BDFutbol-sivustolla * Oleguerin tilastot Transfermarkt-sivustolla Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1980 syntyneet Luokka:Elävät henkilöt
Fred E. Ahlert

Fred E. Ahlert (19. syyskuuta 1892 – 20. lokakuuta 1953) oli yhdysvaltalainen lauluntekijä. Hänen tuotantoaan ovat levyttäneet muiden muassa Louis Armstrong, Nat King Cole, Ella Fitzgerald, Frank Sinatra ja Fats Waller. Ahlert teki usein yhteistyötä sanoittaja Roy Turkin kanssa, ja muiden sanoittajien joukkoon lukeutuivat Joe Young ja Edgar Leslie. Ahlert syntyi 19. syyskuuta 1892 New Yorkissa. Hän opiskeli Fordham Law Schoolissa. Musiikkiuransa hän aloitti sovittamalla kappaleita Irving Aaronsonin ja Fred Waringin orkesterille ja säveltämällä musiikkia vaudeville-esityksiin. Hänen ensimmäiset menestyneet sävellyksensä olivat vuoden 1920 ”I’d Love to Fall Asleep and Wake Up in My Mammy’s Arms” ja vuoden 1922 ”I Gave You Up Before You Threw Me Down”. Vuonna 1928 Ahlertin säveltämästä ja Roy Turkin sanoittamasta kappaleesta ”I’ll Get By (As Long As I Have You)” tuli hitti Ruth Ettingille. Ettingin versio nousi listoilla kolmannelle sijalle, ja vuonna 1944 Harry James nauhoitti listaykköseksi nousseen version. Ahlert ja Turk kirjoittivat yhdessä useita kappaleita. Etting nauhoitti vuonna 1929 heidän kappaleensa ”Mean to Me”, josta on sittemmin tullut lukuisien artistien levyttämä pop- ja jazzstandardi. Muita Ahlertin ja Turkin menestyskappaleita olivat muun muassa ”Walkin’ My Baby Back Home” (1930), ”I Don’t Know Why (I Just Do)” (1931), ”Love, You Funny Thing!” (1931) ja ”Where the Blue of the Night (Meets the Gold of the Day)” (1932). Musiikin säveltämisen lisäksi Ahlert perusti vuonna 1929 oman julkaisuyhtiön nimeltä Fred Ahlert Music Corporation. Yhtiö on edelleen toiminnassa. Ahlertin poika Fred E. Ahlert Jr. oli myös musiikkijulkaisija ja huolehti muun muassa isänsä musiikin julkaisemisesta. Ahlert toimi muusikkojärjestö ASCAP:n johdossa vuodesta 1933 kuolemaansa saakka. Hän kuoli New Yorkissa 20. lokakuuta 1953. Ahlert otettiin Songwriters Hall of Fameen postuumisti vuonna 1970. == Lauluja == * ”I Don’t Know Why (I Just Do)” * ”I’ll Get By (as Long as I Have You)” * ”I’m Gonna Sit Right Down and Write Myself a Letter” * ”Love, You Funny Thing!” * ”Mean to Me” * ”Walkin’ My Baby Back Home” * ”Where the Blue of the Night (Meets the Gold of the Day)” == Lähteet == Ahlert, Fred E. Ahlert, Fred E. Ahlert, Fred E. Luokka:Songwriters Hall of Fame
Dave Bartholomew

David Louis Bartholomew (24. joulukuuta 1918 Edgard, Louisiana – 23. kesäkuuta 2019 Metairie, Louisiana) oli yhdysvaltalainen muusikko, lauluntekijä ja musiikkituottaja. Hän oli näkyvä hahmo New Orleansin musiikkielämässä 1950-luvun jälkimmäisellä puoliskolla. Hän kirjoitti ja tuotti musiikkia useille artisteille, ja parhaiten hänet tunnetaan menestyksekkäästä yhteistyöstä Fats Dominon kanssa. == Elämä ja ura == Bartholomew soitti ensimmäisenä soittimenaan tuubaa, mutta siirtyi sittemmin trumpettiin. Hän liittyi vuonna 1939 Fats Pichonin yhtyeeseen, joka soitti Mississippin höyrylaiva SS Capitolilla. Hän soitti myös Jimmie Luncefordin orkesterissa ennen liittymistään armeijaan vuonna 1942. Armeijan soittokunnassa Bartholomew alkoi säveltää ja sovittaa musiikkia. Palattuaan New Orleansiin hän perusti rhythm and blues -yhtyeen ja nauhoitti De Luxe -yhtiölle muun muassa kappaleen ”Country Boy”. Yhtyeessä soittivat hänen lisäkseen rumpali Earl Palmer ja saksofonistit Herb Hardesty ja Alvin Tyler. Vuonna 1949 Imperial Recordsin Lew Chudd otti Bartholomew’n levy-yhtiöön laulunkirjoittajaksi, tuottajaksi ja sovittajaksi. Hän teki Fats Dominolle kappaleen ”The Fat Man”, jota myytiin yli miljoona kappaletta. Bartholomew teki pitkään yhteistyötä Dominon kanssa ja kirjoitti suurimman osan Dominon lauluista yhteistyössä tämän kanssa. Heidän tunnettuihin tuotoksiinsa kuuluvat muun muassa ”Ain’t That a Shame”, ”I’m in Love Again”, ”Blue Monday”, ”I’m Walkin’”, ”Walking to New Orleans” ja ”Let the Four Winds Blow”. Yhteensä Bartholomew’n ja Dominon lauluja on myyty useita satoja miljoonia kappaleita. Bartholomew kirjoitti musiikkia myös lukuisille muille artisteille, mukaan lukien Jewel King, Lloyd Price ja Smiley Lewis. Lisäksi hän tuotti muun muassa Frankie Fordia, Snooks Eaglinia ja Earl Kingiä. Hänen oma vuoden 1957 levytyksensä ”The Monkey” vaikutti Jamaikalla ska-musiikin kehittymiseen. Myöhemmin Bartholomew vetäytyi osittain musiikkielämästä, mutta esiintyi silloin tällöin Dave Bartholomew Big Bandin kanssa musiikkifestivaaleilla. Hän on ollut vuodesta 1998 Songwriters Hall of Famen ja vuodesta 1991 Rock and Roll Hall of Famen jäsen. Vuonna 2007 hän sai paikan Blues Hall of Famesta. Bartholomew kuoli 100-vuotiaana sairaalassa Louisianassa 23. kesäkuuta 2019. == Lähteet == Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Rock and Roll Hall of Fame Luokka:Yli satavuotiaiksi eläneet afroamerikkalaiset Luokka:Songwriters Hall of Fame Luokka:Vuonna 1918 syntyneet Luokka:Vuonna 2019 kuolleet
Thespios

Thespios (, ) oli kreikkalaisessa mytologiassa Thespiain kuningas Boiotiassa, Erekhtheuksen, Ateenan kuninkaan, ja Praksithean poika. Puolisonsa Megameden kanssa hänellä oli viisikymmentä tytärtä. Tyttärien tultua naimaikään Thespios ei jostakin syystä etsinytkään näille puolisoja, vaan tahtoi saada lapsenlapsia Herakleelta. Kun Herakles oli saanut tehtäväkseen tappaa alueella olleen leijonan – ei kuitenkaan vielä Nemean leijonaa – Thespios päätti laittaa tyttärensä öisin Herakleen kanssa sänkyyn. Leijonanmetsästys kesti viisikymmentä päivää, ja jokaisena yönä Herakles, luullen olevansa aina saman naisen seurassa, makasi eri tyttären kanssa sillä seurauksella, että jokainen näistä synnytti hänelle pojanApollodoros, Kirjasto 2.4.10 (engl. käännös). Pausanias kertoo kaksi vaihtoehtoista versiota. Ensimmäisessä versiossa Herakles makasi neljänkymmenenyhdeksän tyttären kanssa yhden illan aikana, mutta yksi tyttäristä kieltäytyi sukupuoliyhteydestä tämän kanssa. Loukkaantuneena Herakles määräsi tämän palvelemaan häntä neitseenä pyhäkkönsä papittarena. Toisessa hän oli kaikkien viidenkymmenen kanssa, joista jokainen synnytti hänelle pojan; vanhin ja nuorin jopa kaksoset.Pausanias, Kreikan kuvaus 9.27.6–7 (engl. käännös) == Tyttäret ja lapsenlapset, thespiadit == Apollodoros luettelee Thespioksen tyttäret ja thespiadit seuraavastiApollodoros, Kirjasto 2.7.8 (engl. käännös): * Aiskhreis, Leukoneen äiti * Aglaia, Antiadeen äiti * Antheia * Anthippe, Hippodromoksen äiti * Antiope, Alopioksen äiti * Argele, Kleoslaoksen äiti * Asopis, Mentorin äiti * Elakhia, Buleuksen äiti * Eone, Amestrioksen äiti * Epilais, Astyanaksin äiti * Erato, Dynasteen äiti * Euboia, Olympoksen äiti * Eubote, Eurypyloksen äiti * Eurybia, Polylaoksen äiti * Eurypyle, Arkhedikoksen äiti * Eurytele, Leukippoksen äiti * Eksole, Erythraan äiti * Fyleis, Tigasiin äiti * Helikonis, Faliaan äiti * Hesykhia, Oistrobleen äiti * Hippo, Kapyloksen äiti * Hippokrate, Hippozygoksen äiti * Ifis, Keleustanoren äiti * Kalametis, Astybieksen äiti * Kerthe, Iobeen äiti * Khryseis, Onesippoksen äiti * Klytippe, Eurykapyksen äiti * Ksanthis, Homolippoksen äiti * Laothoia, Antifoksen äiti * Lyse, Eumedeen äiti * Lysidike, Teleen äiti * Lysippe, Erasippoksen äiti * Marse, Bukoloksen äiti * Meline, Laomedonin äiti * Menippis, Entelideen äiti * Nike, Nikodromoksen äiti * Nikippe, Antimakhoksen äiti * Olympusa, Halokrateen äiti * Oria, Laomeneen äiti * Panope, Threpsippaan äiti * Patro, Arkhemakhoksen äiti * Praksitheia, Nephoksen äiti * Prokris, Antileionin ja Hippeuksen äiti * Pyrippe, Patrokloksen äiti * Stratonike, Atromoksen äiti * Terpsikrate, Euryopeen äiti * Tifyse, Lynkaeuksen äiti * Toksikrate, Lykurgoksen äiti * Nimeämätön, joka mainitaan Kreonin ja Teleutagoraksen äidiksi == Lähteet == Luokka:Kreikkalainen mytologia
Deutschlandsberg (piiri)

Deutschlandsberg on yksi Steiermarkin osavaltion 17 piiristä. ==Maantiede== Deutschlandsbergin piiri sijaitsee Steiermarkin eteläosassa. Se rajautuu lännessä Kärntenin osavaltioon (Wolfsbergin piiri) ja etelässä Sloveniaan. Naapuripiirit ovat pohjoisessa Voitsberg ja idässä Graz-Umgebung sekä Leibnitz. Piirin pinta-ala on 863,5 neliökilometriäLandesstatistik Steiermark: Bezirk Deutschlandsberg (Excel-tiedosto) ja Deutschlandsberg on suurin keskus. Piiri jakautuu 40 paikkakuntaan: *Aibl *Bad Gams *Deutschlandsberg *Eibiswald *Frauental an der Laßnitz *Freiland bei Deutschlandsberg *Garanas *Georgsberg *Greisdorf *Gressenberg *Groß Sankt Florian *Großradl *Gundersdorf *Hollenegg *Kloster *Lannach *Limberg bei Wies *Marhof *Osterwitz *Pitschgau *Pölfing- Brunn *Preding *Rassach *Sankt Josef *Sankt Martin im Sulmtal *Sankt Oswald ob Eibiswald *Sankt Peter im Sulmtal *Sankt Stefan ob Stainz *Schwanberg *Soboth *Stainz *Stainztal *Stallhof *Sulmeck-Greith *Trahütten *Unterbergla *Wernersdorf *Wettmannstätten *Wielfresen *Wies ==Väestö== Deutschlandbergin piirin asukasluku oli vuonna 2006 61 282. Ulkomaalaisten osuus oli vuonna 2005 2,5 % Landesstatistik Steiermark: Ausländeranteil (PDF-tiedosto). ==Lähteet== == Aiheesta muualla == Luokka:Steiermarkin piirit
Oulaisten kirkko

Oulaisten kirkko on Oulaisten seurakunnan kirkko. Kirkko on valmistunut vuonna 1753 ja sen rakennustöitä johti Matti Honka. Kirkon tapuli on vuodelta 1758. Erik Westzynthius nuorempi koristeli kirkon seinämaalauksilla vuosina 1779-1782\. Vuonna 1882 kirkon rakennusmuoto muutettiin sellaiseksi kuin se on nykyään, kun kirkko sai uuden kivijalan, eteistilat ja kirkontornin vanhan salon tilalle. Kirkkoa maalattiin vuonna 1843, jolloin se sai punamultavärin. Väri korvattiin 1882 vaalealla hiekkakiven sävyisellä värillä. 1930-luvun korjauksissa seinät saivat jälleen punamultavärin. Muita korjauksia olivat ikkunoiden pyöristäminen sekä pinkopahvien pois ottaminen seinämaalausten päältä. Kirkon alttaritaulu on vuodelta 1931. Taulun on maalannut Väinö Blomstedt. Kirkon sankarihautausmaan muistomerkin on tehnyt kuvanveistäjä Oskari Jauhiainen vuonna 1953. == Aiheesta muualla == * KirjastoVirma * * Oulaisten seurakunta Luokka:Oulaisten rakennukset ja rakennelmat Luokka:Pohjois-Pohjanmaan kirkkorakennukset Luokka:Suomen puiset ulkoviisteiset ristikirkot Luokka:Suomen 1700-luvulla rakennetut rakennukset ja rakennelmat
Cher (departementti)

Cher (ääntäminen IPA: on Ranskan departementti numero 36, joka on saanut nimensä Cher-joen mukaan. Departementti sijaitsee Keski-Ranskassa Centren hallintoalueella. Departementti on pinta-alaltaan 7 235 neliökilometriä ja siellä on 314 676 (2006) asukasta. Cheren pääkaupunki on Bourges. Cher on jaettu edelleen kolmeen arrondissementtiin, 35 kantoniin ja 290 kuntaan. Cher oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Cher muodostettiin osasta Berryn provinssia. == Katso myös == * Luettelo Cherin kunnista == Lähteet == ==Aiheesta muualla== * Cheren departementin kotisivut *
Cagayan de Oro

Cagayan De Oro on kaupunki Mindanaon saarella Filippiineillä. Kaupungin asukasluku on 675 950 (2015) ==Lähteet== == Aiheesta muualla == Luokka:Filippiinien kaupungit
Ajonaikainen kääntäminen

Ajonaikainen kääntäminen (just-in-time compilation eli JIT) on prosessi, jossa suoritettavan ohjelman lähdekoodi käännetään ohjelman ajon aikana sopivaksi kohdeympäristön konekieliseksi koodiksi tarkoituksena parantaa ohjelman suorituskykyä.http://citeseerx.ist.psu.edu/viewdoc/download?doi=10.1.1.97.3985&rep;=rep1&type;=pdf Kohdekielenä voi toimia esimerkiksi konekieli tai virtuaalikoneella tulkattava tavukoodi. Kääntäjien toteutukseen on monia tapoja. Ohjelman kääntäminen lähtee yleensä liikkeelle ohjelman merkkijonoesityksen muuttamisesta syntaksialkioiksi (tokenizing). Tunnetuimmat ajonaikaista kääntämistä käyttävät sovellukset ovat Java-virtuaalikone ja Microsoftin .NET Framework. Myös useat emulaattorit käyttävät ajonaikaista kääntämistä. == Lähteet == Luokka:Ohjelmointi
Kuusamojärvi

Kuusamojärvi on Pistojoen reittiin kuuluva järvi Kuusamon Koillismaalla. Järven pinta-ala on 51 neliökilometriä, pituus noin 25 kilometriä ja pinta 257 metriä merenpinnan yläpuolella. Kuusamojärvi laskee Muojärveen. == Maantietoa == Järven pinta-ala on 4 700 hehtaaria eli 47 neliökilometriä. Se on 24,1 kilometriä pitkä ja 6,1 kilometriä leveä. Järvi on luodattu ja siitä on julkaistu syvyyskartat. Sen tilavuus on 162 miljoonaa kuutiometriä eli 0,16 kuutiokilometriä. Järven keskisyvyys on 3,4 metriä ja suurin syvyys 17,7 metriä. Järvessä on laskettu olevan 66 saarta. Niiden yhteispinta-ala on 447 hehtaaria, mikä on noin 8,6 prosenttia järven kokonaispinta-alasta. Saarista yksi on yli neliökilometrin kokoinen, 21 yli hehtaarin kokoisia, 41 yli aarin kokoisia ja loput kolme alle aarin kokoisia. Järven rantaviivan pituus on 196 kilometriä, josta saarten rantaviivan yhteispituus on 53 kilometriä. == Vesistösuhteet == Järvi kuuluu Vienan Kemijoen vesistöön (vesistöaluetunnus 74) Kuusamojärven alueeseen (74.03) Kuusamojärven lähialueella (74.031). Järveen laskee lännestä Säynäjäperään Säynäjoki, joka on Säynäjäjoen valuma- alueen (74.033) laskujoki. Sen lounaisrantaan laskee Vanttajajoki ja Vääräjoki, jotka ovat Niskajoen–Vääräjoen valuma-alueen (74.032) jokia. Lisäksi Kolvanginjoki tuo Kolvangin valuma-alueen (74.08) reitin vedet ja Matkajoki Oivanginjärven valuma-alueen (74.04) reitin vedet Kuusamojärveen. Järvi on samalla vedenpinnan tasolla Muojärven kanssa. ==Lähteet== *Facta 2001 s. 386 === Viitteet === Luokka:Kuusamon järvet Luokka:Kemijoen vesistö (Viena)
Washingtonin piirikunta

Washingtonin piirikunta ( tai Louisianan tapauksessa Washington Parish) voi tarkoittaa 31 eri piirikuntaa Yhdysvaltojen osavaltioissa. Se on maan yleisin piirikunnan nimi. * Washingtonin piirikunta Alabamassa * Washingtonin piirikunta Arkansas’ssa * Washingtonin piirikunta Coloradossa * Washingtonin piirikunta Floridassa * Washingtonin piirikunta Georgiassa * Washingtonin piirikunta Idahossa * Washingtonin piirikunta Illinois’ssa * Washingtonin piirikunta Indianassa * Washingtonin piirikunta Iowassa * Washingtonin piirikunta Kansasissa * Washingtonin piirikunta Kentuckyssä * Washingtonin piirikunta Louisianassa * Washingtonin piirikunta Mainessa * Washingtonin piirikunta Marylandissä * Washingtonin piirikunta Minnesotassa * Washingtonin piirikunta Mississippissä * Washingtonin piirikunta Missourissa * Washingtonin piirikunta Nebraskassa * Washingtonin piirikunta New Yorkissa * Washingtonin piirikunta Ohiossa * Washingtonin piirikunta Oklahomassa * Washingtonin piirikunta Oregonissa * Washingtonin piirikunta Pennsylvaniassa * Washingtonin piirikunta Pohjois-Carolinassa * Washingtonin piirikunta Rhode Islandissa * Washingtonin piirikunta Tennesseessä * Washingtonin piirikunta Texasissa * Washingtonin piirikunta Utahissa * Washingtonin piirikunta Vermontissa * Washingtonin piirikunta Virginiassa * Washingtonin piirikunta Wisconsinissa == Lähteet ==
Washingtonin piirikunta (Rhode Island)

thumb|Piirikunnan kartta. Washingtonin piirikunta () on piirikunta Rhode Islandin osavaltion lounaisosassa, Yhdysvalloissa. Sitä rajaavat piirikunnat Kent, New London, New Yorkin Suffolkin piirikunta ja Newport. Vuoden 2010 väestölaskennassa piirikunnan asukasluku oli 126 979. Sen pinta-ala on 1 458 neliökilometriä, josta vettä on 569 neliökilometriä. == Lähteet == == Aiheesta muualla == Luokka:Rhode Islandin piirikunnat
Kentin piirikunta

Kentin piirikunta () on useiden Kanadassa ja Yhdysvalloissa sijaitsevien piirikuntien nimi. == Kanada == * Kentin piirikunta New Brunswickissä * Kentin piirikunta Ontariossa == Yhdysvallat == * Kentin piirikunta Delawaressa * Kentin piirikunta Marylandissä * Kentin piirikunta Michiganissa * Kentin piirikunta Rhode Islandissa * Kentin piirikunta Texasissa == Katso myös == * Kent, kreivikunta (engl. county) Englannissa.
Kentin piirikunta (Rhode Island)

Kentin piirikunta () on piirikunta Rhode Islandin osavaltiossa, Yhdysvalloissa. Sitä rajaavat Connecticutin osavaltion piirikunnat New London ja Windham sekä Rhode Islandin piirikunnat Providence, Bristol ja Washington. Vuoden 2010 väestölaskennassa piirikunnan asukasluku oli 166 158. Vuoden 2000 väestölaskennan tietojen mukaan 92 prosenttia asukkaista puhui tuolloin äidinkielenään englantia, 1,9 prosenttia espanjaa, 1,5 prosenttia ranskaa, 1,4 prosenttia portugalia ja 1,1 prosenttia italiaa. Piirikunnan pinta-ala on 487 neliökilometriä, josta vettä on 46 neliökilometriä. Asukastiheys on 377 as./km². == Lähteet == == Aiheesta muualla == Luokka:Rhode Islandin piirikunnat
East Providence

East Providence on kaupunki Providencen piirikunnassa, Rhode Islandin osavaltiossa, Yhdysvalloissa. Se on osavaltion pääkaupungin Providencen esikaupunkialuetta. Vuoden 2010 väestönlaskennassa kaupungin asukasluku oli 47 037, mikä teki siitä osavaltion viidenneksi suurimman kaupungin. Pinta- alaltaan kaupunki on 43,02 neliökilometriä. Asukastiheys on noin 1 356 as./km². == Aiheesta muualla == * City of East Providence Luokka:Rhode Islandin kaupungit
Pawtucket

Pawtucket on kaupunki Providencen piirikunnassa, Rhode Islandin osavaltiossa, Yhdysvalloissa. Se on osavaltionsa neljänneksi väkirikkain kaupunki. Sen asukasluku vuoden 2000 väestönlaskennassa oli 72 958. Pinta-alaltaan kaupunki on 23,31 neliökilometrin suuruinen ja asukastiheys on 3 258 as./km². Pinta- alasta 0,7 neliökilometriä on vettä. Pawtucket oli Yhdysvaltain teollisen vallankumouksen syntysija. Samuel Slaterin vuonna 1790 rakennuttama Slater Mill kaupungin keskustassa, Blackstone-joen varrella, oli Yhdysvaltain ensimmäinen kaupallisesti menestyksekäs mekanisoitu puuvillatehdas. Nykyisin kaupunki tunnetaan myös siellä pääkonttoriaan pitävästä Hasbro-yrityksestä, maailman toiseksi suurimmasta leluvalmistajasta. == Aiheesta muualla == * City of Pawtucket Luokka:Rhode Islandin kaupungit
Chandler

Chandler on tietokoneohjelmisto, joka on tarkoitettu henkilökohtaisen informaation hallintaan. Se on kehitetty avoimena lähdekoodina ja julkaistu Apache License -lisenssillä.http://wp.osafoundation.org/2006/08/02/chandler- is-now-licensed-under-the-apache-20-license/ Chandler sisältää kalenteri-, sähköposti-, tehtävälista- ja muistiotoiminnot. Chandleria kehittää Open Source Applications Foundation. Pääohjelmointikieli on Python ja Chandler toimii Microsoft Windows, Macintosh ja Linux -käyttöjärjestelmissä. Chandler nimettiin kirjailija Raymond ChandlerinRosenberg, Scott. Dreaming in Code. Crown Publishers:New York, 2007, s 81. mukaan. Chandlerin inspiraationa on ollut 1980-luvulla kehitetty informaation hallintaohjelmisto Lotus Agenda. == Ohjelman suunnittelutavoitteet == * Rakentaa avoimen lähdekoodin ohjelmisto joka tukee avoimia standardeja, valiten projektit jotka ovat luotettavia, hyvin dokumentoituja ja laajalti käytettyjä * Käyttää Python-kieltä ylätasolla orkestroimaan alemman tason korkean suorituskyvyn koodia * Suunnitella alusta joka tukee laajennettavaa modulaarista arkkitehtuuria * Työpöytäasiakasohjelmalle valita alustariippumaton käyttöliittymätyökalupakki joka mahdollistaa luontaisen käyttäjäkokemuksen * Käyttää oliotietokantaa * Rakentaa turvallisuus pohjalta käsin * Rakentaa arkkitehtuuri joka tukee jakoa, viestintää ja yhteistyötä Chandler on myös Scott Rosenbergin kirjoittaman tietokirjan Dreaming in Code:Two Dozen Programmers, Three Years, 4732 Bugs, and One Quest for Transcendent Software aihe. == Lähteet == == Aiheesta muualla == * Chandler-projektin virallinen verkkosivusto Luokka:Ohjelmointi Luokka:Python Luokka:Vapaat ohjelmistot
Echo (satelliitti)

Echo oli NASAn ensimmäinen kokeellinen sarja tietoliikennesatelliitteja 1960-luvun alussa. Satelliittien runko oli pallomainen. Runko toimi passiivisena heijastimena: niihin suunnatusta radiosäteilystä osa heijastui takaisin maahan ja voitiin vastaanottaa toisaalla.http://samadhi.jpl.nasa.gov/msl/QuickLooks/echoQL.html ==Echo 1== Alkuperäinen Echo 1 räjähti Delta-kantoraketin mukana 13. toukokuuta 1960. Seuraava, Echo 1A saatiin onnistuneesti maan kiertoradalle 12. elokuuta 1960 – satelliitista käytetään yleensä nimitystä "Echo 1". Satelliitin rungon, halkaisijaltaan 30,5-metrisen pallon ulkokuori tehtiin 0,127 millimetriä paksusta metallisoidusta Mylar-polyesterikalvosta. Echo 1A onnistui heijastamaan puhelin-, radio- ja televisiosignaaleja takaisin maahan, ja auttoi myös ilmakehän tiheyden mittauksessa. Kiiltävän ja suuren ulkokuoren ansiosta satelliitin pystyi näkemään paljaalla silmällä lähes joka puolella maailmaa. Echo 1A palasi maan ilmakehään ja paloi 7. kesäkuuta 1968. ==Echo 2== Echo 2 oli halkaisijaltaan 41,1 metriä ja siinä käytettiin samoja materiaaleja kuin Echo 1:ssa. Thor-Agena kantoraketti vei Echo 2:sen kiertoradalle 25. tammikuuta 1964. Echo 2:n avulla testattiin lähinnä passiivista tiedonvälitystä. Echo 2:n jälkeen NASA hylkäsi ajatuksen passiivisista tietoliikennesatelliiteista ja siirtyi suunnittelemaan aktiivisia satelliitteja. Echo 2 palasi ilmakehään 7. kesäkuuta 1969 ja tuhoutui. ==Sotilaallinen käyttö== Echo-ohjelman avulla pystyttiin esimerkiksi Moskovan sijainti määrittelemään tarkasti, jonka vuoksi Yhdysvaltain armeija olisi voinut käyttää ballistisia ohjuksia tehokkaammin Neuvostoliittoa vastaan.Gray, M.: Angle of Attack: Harrison Storms and the Race to the Moon. W. W. Norton & Co Inc., 1992. ISBN 0-393-01892-X. Englanti ==Lähteet== Luokka:Tietoliikennesatelliitit
Pellonvarauslaki

Pellonvarauslaki oli Suomessa toteutettu maatalouden ylituotannon leikkaamiseen tähtäävä vuonna 1969 voimaan tullut laki. Lain johdosta maatilan omistaja saattoi tehdä valtion kanssa pellonvaraussopimuksen, jossa hän sitoutui jättämään pellot viljelemättä. Vastineeksi omistaja sai sopimusaikana rahallisen korvauksen, joka maksettiin neljännesvuosittain. Sopimus oli tehtävä tilan koko peltoalasta, kolmeksi vuodeksi kerrallaan.Pellonvarauslaki (1969) Tilanomistajalla oli myös mahdollisuus metsittää sopimukseen kuuluva peltoala, jolloin hän sai lisäkorvauksen. Metsityskorvaus oli yhtä suuri kuin pellonvarauskorvaus. Metsitys nosti pellonvaraussopimuksen kestoajan 15 vuodeksi. Pellonvaraustiloja kutsuttiin yleisesti nimellä pakettipellot, ja lakia peltopakettijärjestelmäksi. Peltojen jättäminen viljelemättä vaikutti maaseudun väestön mielialoihin; maatalous ja viljely koettiin perinteisenä elämäntapana, josta luopuminen oli henkisesti vaikeaa.Pulkkinen (2004) Pellonvarausjärjestelmä korvattiin eläkejärjestelmillä kehittämällä 1970-luvulla maatalouden sukupolvenvaihto- ja luopumiseläkkeet.MMM (2005) s. 7 Peltoa sai kuitenkin käyttää perunan ja kasvitarhatuotteiden tuotantoon omalle perheelle ja rehun tuottamiseen omille eläimille, hevosille, poroille ja vuohille, tietyin edellytyksin myös lampaille.Facta 2001, WSOY 1985, 12. osa, palsta 633 Uusia sopimuksia ei tehty enää vuoden 1974 jälkeen. ==Lähteet== * * Julkaistu myös internetissä. * === Viitteet === Luokka:Maatalouspolitiikka Luokka:Sosiaalipolitiikka Luokka:Pellot Luokka:Suomen maatalouden historia Luokka:Suomen oikeushistoria
Thure Bahne

Thure Olavi Bahne (8. toukokuuta 1909 Turku - 29\. tammikuuta 1956 Helsinki viitattu 4.7.2014.) oli Suomalaisen Oopperan laulaja ja ohjaaja, operettilaulaja, elokuvanäyttelijä ja elokuvaohjaaja. == Elämäkerta == Bahnen teatteriura alkoi Turun Maakuntateatterissa vuonna 1926. Operettitehtäviin Turun Teatterissa siirtynyt Bahne sijoitettiin useisiin romanttisiin sankarirooleihin. Hän näytteli myös Turun Työväen Teatterissa, Porin Teatterissa ja Viipurin Kaupunginteatterissa. Teatterissa hänellä oli operettisankarin rooli.Jyrki Laerma, Teevee, Ballaadi, Iltalehti, viitattu 22.8.2014. Hän toimi vierailevana ohjaajana ja ohjasi esimerkiksi Lohjan Työväenteatteriin 1950-luvulla operetin Erämaan laulu, joka on mainittu teatterin parhaaksi 1950-luvun saavutukseksi.Lohjalaista hengenviljelyä, Hiidenopisto , viitattu 22.8.2014. Hän työskenteli laulajana 1933—1936 ja laulaja-ohjaajana Suomalaisessa Oopperassa 1939—1950. Bahnen ura kotimaisessa elokuvassa alkoi vuonna 1933 Taustaa, viitattu 4.7.2014. ja katkesi äkilliseen kuolemaan tammikuussa 1956. Viimeinen elokuvarooli Bahnella oli elokuvassa Risti ja liekki, joka tuli ensi-iltaan vasta Bahnen kuoleman jälkeen. Toisin kuin teatterissa, elokuvissa Bahnella oli yleensä herrasmiestä esittävän konnan rooli. Hän näytteli myös Pekka Puupää -filmeissä. Bahne ohjasi 1950-luvulla kolme elokuvaa. Esikoiselokuva oli On lautalla pienoinen kahvila (1952), jota seurasi Se alkoi sateessa (1953) Eddie Stenbergin kanssa. Kolmannen ohjauksen Onni etsii asuntoa (1955) hän sai tehtäväkseen tavallaan lohdutukseksi, sillä hänelle jo luvattu Majuri maantieltä oli annettu Ossi Elstelälle. Taustaa, viitattu 21.12.2012 == Filmografia == ===Näyttelijänä=== * Herrat täysihoidossa (1933) * Onnenpotku (1936) * Seikkailu jalkamatkalla (1936) * Eulalia-täti (1940) * Onnellinen ministeri (1941) * August järjestää kaiken (1942) * Puck (1942) * Hevoshuijari (1943) * Nuoria ihmisiä (1943) * Tuomari Martta (1943) * Ballaadi (1944) * En ole kreivitär (1945) * Nokea ja kultaa (1945) * Vain sinulle (1945) * Kalle Aaltosen morsian (1948) * Neljästoista vieras (1948) * Toukokuun taika (1948) * Rosvo-Roope (1949) * Katarina kaunis leski (1950) * Maija löytää sävelen (1950) * Tanssi yli hautojen (1950) * Kuollut mies kummittelee (1952) * Lännen lokarin veli (1952) * Pekka Puupää (1953) * Pekka Puupää kesälaitumilla (1953) * Se alkoi sateessa (1953) * Minä soitan sinulle illalla (1954) * Pekka ja Pätkä puistotäteinä (1955) * Kiinni on ja pysyy eli Pekan ja Pätkän uusia seikkailuja (1955) * Risti ja liekki (1957) ===Ohjaajana=== *On lautalla pienoinen kahvila (1952) *Se alkoi sateessa (1953) Eddie Stenbergin kanssa *Onni etsii asuntoa (1955) ==Lähteet== Luokka:Suomalaiset elokuvaohjaajat Luokka:Suomalaiset näyttelijät Luokka:Suomalaiset laulajat Luokka:Vuonna 1909 syntyneet Luokka:Vuonna 1956 kuolleet
Francesco Casagrande

Francesco Casagrande (s. 14. syyskuuta 1970 Firenze) on italialainen entinen maantiepyöräilijä, vuosien 1998 ja 1999 Clásica de San Sebastiánin voittaja. Hän voitti Tirreno-Adriaticon ja Baskimaan ympäriajon vuonna 1996 sekä Sveitsin ympäriajon 1999. Vuonna 2000 hän voitti La Flèche Wallonnen ja sijoittui toiseksi Italian ympäriajossa menetettyään Maglia rosa -paidan viimeisessä aika-ajossa Stefano Garzellille. == Saavutuksia == * Italian ympäriajo: ** 1995 kokonaiskilpailun kymmenes ** 2000 kokonaiskilpailun toinen, mäkikilpailun ja etapin 9 voitto * Ranskan ympäriajo: ** 1997 kokonaiskilpailun kuudes * Espanjan ympäriajo: ** 2002 kokonaiskilpailun seitsemäs * Baskimaan ympäriajo: ** 1994 kokonaiskilpailun neljäs ** 1996 kokonaiskilpailun sekä etappien 2 ja 5B voitto ** 2001 kokonaiskilpailun kuudes * Tirreno-Adriatico: ** 1994 kokonaiskilpailun viides ** 1996 kokonaiskilpailun voitto * Tour de Romandie: ** 1995 kokonaiskilpailun toinen ** 1998 kokonaiskilpailun kolmas * Sveitsin ympäriajo: ** 1998 kokonaiskilpailun viides ** 1999 kokonaiskilpailun ja etapin 8 voitto ** 2002 voitto etapilla 5 ** 2003 voitto etapeilla 3 ja 5 * Setmana Catalana: 1996 kolmas * Maantieajon MM-kilpailu: 1994 16., 1995 12., 1997 13., 1999 neljäs, 2000 kymmenes * Clásica de San Sebastián: 1998 voitto, 1999 voitto, 2001 toinen * Milano–San Remo: 1997 neljäs * Liège-Bastogne-Liège: 1995 viides, 1998 neljäs, 2001 neljäs, 2002 kahdeksas, 2003 viides * Giro di Lombardia: 1995 seitsemäs, 1997 kolmas, 2000 toinen, 2002 viides * La Flèche Wallonne: 1994 kuudes, 1995 neljäs, 2000 voitto, 2001 kuudes * Züri-Metzgete: 2000 kolmas, 2001 neljäs * Amstel Gold Race: 2003 kuudes * HEW Cyclassics: 2000 toinen * Milano-Torino: 1994 voitto, 1995 kolmas, 2004 kolmas * Giro dell'Emilia: 1994 voitto, 2001 toinen, 2004 toinen * Giro della Toscana: 1994 voitto * Firenze-Pistoia: 1994 voitto, 1995 voitto * Giro dell'Appennino: 1995 voitto * Coppa Placci: 1995 voitto, 2000 voitto * Giro di Romagna: 1997 voitto * Trofeo Matteotti 1998 voitto, 1999 voitto * Subida a Urkiola: 2000 voitto * Giro del Trentino: 2001 voitto, 2002 voitto * Coppa Agostoni: 2001 voitto, 2003 voitto * Trofeo Melinda: 2001 voitto, 2003 voitto * Settimana internazionale di Coppi e Bartali: 2002 voitto * Maailman ranking: 2000 1. * Maailmancup: 2000 3., 2001 6. == Lähteet == * Francesco Casagrande France- Cyclisme.com -tietokannassa Luokka:Italialaiset maantiepyöräilijät Luokka:Vuonna 1970 syntyneet Luokka:Elävät henkilöt
Lumi teki enkelin eteiseen

Lumi teki enkelin eteiseen on Hectorin säveltämä, sanoittama ja esittämä kappale albumilta Herra Mirandos (PSO, 1973). Se julkaistiin myös singlellä, jonka A-puolella oli Hectorin ja Cay Karlssonin yhteislevytys ”Marleena”. Sovittajina toimivat Matti ja Pirjo Bergström. Hector levytti kappaleen uudelleen vuonna 1980 ilmestyneelle albumilleen Linnut, linnut. Melankolinen kappale käsittelee 1970-luvun lamaa, yhteiskunnallista murrosta ja maastamuuttoa Suomesta Ruotsiin. Hector sai kappaleeseen inspiraation itäsuomalaisessa lehdessä ilmestyneestä kuolinilmoituksesta ja sen ohessa julkaistusta uutisesta, jossa kerrottiin nuoren ”runoja rustaavan" tytön itsemurhasta.Hector: Lumi teki enkelin eteiseen Yle Elävä arkisto Laulu sijoittui Helsingin Sanomien Suomen synkin laulu -äänestyksessä toiselle sijalle. Se on julkaistu myöhemmin muun muassa Hectorin kokoelmalevyllä Asfalttiprinssi – valikoidut vuonna 1993 ja tuplakokoelmalevyllä Hector Parhaat vuonna 1999. == Muiden artistien versiot == Kari Tapio julkaisi laulusta coverina Tommi Vikstenin tekemän sovituksen. Kari Tapion versio julkaistiin vuonna 2006 ilmestyneellä kokoelma-albumilla Synkkien laulujen maa.http://www.synkkienlaulujenmaa.fi/esiintyjat.htm Rap-artisti Mikael Gabriel esitti oman versionsa kappaleesta Vain elämää -televisiosarjan viidennellä tuotantokaudella vuonna 2016. Se nousi viikolla 41/2016 Suomen virallisella listalla suoraan single- ja Striimatuimmat-listojen ykköseksi ja latauslistalla toiseksi.http://www.ifpi.fi/tilastot/virallinen- lista/artistit/mikael+gabriel/lumi+teki+enkelin+eteiseen == Lähteet == Luokka:Hectorin kappaleet Luokka:Mikael Gabrielin kappaleet Luokka:Vuoden 1973 kappaleet